
"Ucraina nu a fost niciodată prietena României, niciodată, ba dimpotrivă. Putem 
trece în revistă multe acte de neprietenie a Ucrainei la adresa 

României”. Declaraţia aparţine fostului șef al Armatei române, generalul cu patru 
stele Eugen Bădălan, care ridică, totodată, întrebări faţă de brusca prietenie 
româno-ucraineană de după invazia Rusiei: sinceră ori impusă din afara ţării? 


“România a devenit după invazia Rusiei în Ucraina o prietenă necondiționată 
a Ucrainei. Nu știu, după ce se va încheia acest conflict dacă Ucraina va avea 
vreun sentiment de prietenie la adresa României sau va continua atitudinea 
tradițională de neprietenie. Și eu nu vreau să fac acum o trecere în revistă a 
actelor de neprientenie ale Ucrainei la adresa României, dar ele există și sunt 
multe. 

Atit de multe încît uneori eu mă întreb dacă atitudinea decidenţilor politici din 
România de prietenie necondiționată la adresa Ucrainei este o atitudine care 
pornește din convingerile că în felul ăsta se îndeplinesc interesele României 
în zonă, sau din obligaţia pe care o fixează alţii pentru România, ca să fie 
prietena necondiționată a Ucrainei. Eu ca analist al fenomenului război nu am 
dreptul să iau lucrurile așa cum le spun oficialii, sunt obligat să-mi pun 
întrebări, să fac analize și să îmi pun întrebări, de ce așa și nu altfel?” a spus 
generalul rezervist în emisiunea lui Marius Tucă conform Inpolitics. 


